Skipassi 2019 - 2020

Skipassi tarjoaa [ryhmävakuutusturvan](http://www.hiihtoliitto.fi/site/assets/files/1561/451283f_hiihtoliitto_skipassi.pdf) hiihtolajien harjoituksiin, koulutus-, liikunta- ja valmennusleireille sekä näihin välittömästi liittyville meno- ja paluumatkoille. Skipassi oikeuttaa muun harrastamisen lisäksi osallistumaan myös tietyntasoisiin kilpailuihin. **12-vuotiaat ja nuoremmat (v. 2008 ja myöhemmin syntyneet) sekä 65-vuotiaat ja vanhemmat (v. 1955 ja aiemmin syntyneet) saavat osallistua Skipassilla kaikkeen kansalliseen kilpailutoimintaan.** 13 - 64 -vuotiaat (v. 1956 - 2007 syntyneet) tarvitsevat [kilpailulisenssin](http://www.hiihtoliitto.fi.pwire.fi/lisenssit/kilpailulisenssit/) osallistuessaan kansalliseen kilpailutoimintaan muualla kuin oman seuran järjestämissä kilpailuissa ja Hopeasomman loppukilpailussa sekä maastohiihdon veteraanien SM-kilpailussa.

Hiihtokoulun lukukausimaksu sisältää skipassin. Passi hankitaan KAIKILLE hiihtokoululaisille, vaikkei kilpailuihin osallistuisikaan. Jokaisen hiihtokoululaisen huoltajan tulee huolehtia lapsen tietojen ilmoittaminen skipassia varten suomisport-palvelun kautta. Tähän ohjeet alla:

**Skipassin lunastaminen**

Skipassit lunastetaan aina netin kautta osoitteessa [www.suomisport.fi](https://www.suomisport.fi/). Jokaiselle skipassin lunastajalle muodostuu suomisport-tili, josta voi milloin tahansa tarkistaa voimassa olevat lisenssinsä ja tietonsa. Alaikäiset lapset näkyvät suomisportiin rekisteröityneen huoltajan tilillä.

**Ohje uusien hiihtokoululaisten vanhemmille:**

1. Kirjaudu osoitteeseen [www.suomisport.fi](http://www.suomisport.fi)
2. valitse oikealta yläkulmasta ”sisään suomisportiin”
3. Lisää vapaaseen kenttään sähköpostiosoitteesi tai puhelinnumerosi, jonka jälkeen paina ”lähetä minulle kertakirjautumiskoodi”. Sähköpostiin tulee linkki, josta pääset kirjautumaan palveluun. Valitessasi kirjautumistavaksi puhelinnumeron, saat tekstiviestillä kirjautumiskoodin.
4. Luo itsellesi profiili
5. Valitse ”Lisää lapsi” ja täydennä lapsen tiedot.

Älä osta lapselle lisenssiä, hiihtojaostolaiset tekevät sen puolestasi!

1. Lähetä lapsen ”sportti-id-koodi” ja hiihtokoulussa käyvien lastesi nimet seuran sähköpostiin hiihto@poytyanurheilijat.fi. Näillä tiedoilla löydämme kaikki skipassia tarvitsevat lapset suomisportista ja pystymme tilaamaan passit.

**Ohje vanhoille hiihtokoululaisille:**

1. Tarkista, suomisportin profiilisi kautta, että kaikki lapsesi löytyvät suomisportista ja tiedot ovat oikein. Kirjautumisohjeet yllä.
2. Ilmoita hiihtokoulussa käyvien lasten nimet seuran sähköpostiin hiihto@poytyanurheilijat.fi